Uhoro Uria Mwega Ni Kii?

Ni wega kuona ati niwoya ihinda ria gucurania ndumiriri ya Maandiko matheru. Ringi waya gukoruo ni urehuga dini. Guthie kanitha, kuhingia mitaratara o hamwe na mitugo ni maundu tukuiguthania nawe. Ibuku ria Ngai riturutaga ati Ngai aikaraga ngoroini cia athuri na atumia aria maiguaga ciugo ciake. Magongona maria twagiriirwo ni kurumirira no maria Ibuku ria Ngai ritariirie - na ni manini muno maandiko-ini matheru. Kubatithio na undu wa kurindwo mai-ini na kwenyura mugate kiumia kuririkana Jesu nimo meri maria manene.

Ringi wi mundu wa nduire urenda Ngai mutuririini waku no, ndurenda kurikira muno. Undu uyu waya gukorwo utarii uguo kuri aingi aitu aria mangithoma kabuku ka dini, ringi moke guthikiriria urutani wa maandiko matheru kana ringi magie na ndereti ciigie Maandiko mau matheru. Ni uhoro munene ati nitwitikitie ati Ngai ekuo, amu ni uhoro wama ati we ekuo. No kwi na maundu maingi ma kumenya - na undu wa guthoma kiugo giake arikio Maandiko Matheru notumumenye we na tugie na handu thiini wa mubango wake wa tene na tene.Ibuku ria Ngai riandikirwo ni roho wake ahuthirite andu aria maandikire - ti ciugo cia andu tu ta cia mabuku maria mangi nikio nikwagiriire kurithoma na kinyi.

Ringi weciria ni uriui riothe Ni urirorete riothe na ukaricurania, no ungituiria wega ni ukuona ati hari undu wagite. Hari na uhoro ucio wa kuigua unyihanyiheirwo, guoya wa matuko maria ma mbere, kwaga kinyi ya muthia wa maundu mothe.... o na ngaja iria ihana ta kigui kiuru kiria kirumagirira andu aingi nginya mbirira-ini. No we nitugukwira uricuranie ringi. Mitaurire ya andu ringi yakorwo ihingicite ucurania waku wa Maandiko Matheru.Cokerera o Maandiko Matheru mo maiki

Ringi wonaga Ukristiano ta ari undu ungi wa kuongerera ugi, kana undu wa gukenia na guthaka naguo kwa ihinda, kana undu wa gukua meciria, kana ringi ta itura mukira-ini wa njira - na mothe merekeirie o mbirira -ini, o na kuhana uguo. Muturire na meciria ta macio matari kirigiriro. Muthenya umwe gikuo ni gigagukinyirira. Tondu wa uguo uguni waku kiumbe gia na ihinda ria gucurania uria moigaga.

\_\_\_\_@\_\_\_ \_À\_\_\_\_\_\_\_A\_ \_\_\_ \_À\_\_\_n\_\_\_>\_@\_\_\_ \_À\_\_\_Ù\_\_\_\_\_\_\_\_\_\_\_\_\_\_\_\_\_\_\_Riu nitucokie kiuria, "uhoro mwega niki"?

Thoma Kirikaniro Kieru ibuku ria Mathayo 1:1. Giki nikio kiambiriria kia uhoro uria mwega utariirio ni Mathayo. Tuthomaga atiri:

Ibuku riri nirio riandikitwo uhoro wa ruciaro ruria rwa Jesu Kristo, muru wa Daudi, muru wa Iburahimu oimire.

Undu uyu tiguo tuotanyite biu. Mathayo aroiga ati Jesu ni muru wa Ibrahimu na Daudi. Na hari we, giki nikio kiambiriria kia Uhuro-uria-mwega. Paulo o nake noguo awonete. Thoma Wagalatia 3:8:

Na tondu wa uria kwamenyekete o mbere ati Ngai niagatua andu a nduriri athingu ni undu wa gwitikia-ri, maandiko ma Ngai nimahunjiirie o mbere makiuga atiri, nduriri ciothe niikarathimwo ni undu waku.

Tondu wa uguo Uhoro-uria-mwega niguo Iburahimu eriirwo. Uguo ni guo Paulo aroiga. Hakiri uguo, tungimenya kiria Ngai, eriire Iburahimu no tutaukirwo Uhoro-uria-mwega ni kii. Nitucoke kirikaniro-ini kiria gikuru tuone uria Ngai erire Iburahimu. Tuguthoma ibuku ria Kiambiriria 17:8:

Naguo bururi uyu utuire wi mugeni, o bururi uyu wothe wa Kananaani-ri, iwe ngahe, o na mbeu yaku ya thutha, utuike wanyu kiumbe tene na tene; na nii-ri, ni nii ngatura ndi o Ngai wayo.

Tondu wa uguo Iburahimu na mbeu yake merirwo megutura thi ino tene na tene. Tondu ucio muoyo wa tene na tene ni undu wiyumiritie Kirikaniro-ini kiria gikuru. Ikirira undu uyu kinyi ni amu ndumiriri kinyi ya Maandiko Matheru ni ihanaine maandiko-ini mothe. Undu uyu ni ta atia? Thoma kiambiriria 22:17,18:

Kurathima no muhaka ngurathime, o na guthegeiya no muhaka geerie mbeu, iingihe a ta njata cia iguru, o na ta muthanga uria uri hungururu-ini cia iria riria inene; nayo mbeu yaku niikerigagiria na kihingo gia thu ciayo; na ningi nduriri ciothe cia thi ikarathimwo ni undu wa mbeu io yaku; ni tondu-ri,niwitikirite kuigua mugambo wakwa

Iburahimu ari agie na muriu uria egukorwo ari kihumo kia irathimo cia thi yothe Njira ya gutaukirwo ni Maandiko Matheru ni kuona uria mo mene me itariirie na gutuhe utauku. Ciugo ici twathoma ni igwetetwo Kirikaniro-ini kiria Kieru thiinie wa Atumwo 3:25,26. Rekei tuthome tuone utauku.

Inyui-iri, ni inyui ariu a anabii, o na andu a kugairuo kirikaniro kiria Ngai arikaniire na maithe manyu, riria erire Iburahimu atiri, nayo mihiriga yothe ya thi niikarathimwo ni undu wa mbeu yaku. Na inyui ni inyui Ngai aambire gutumira ndungata yake, aarikia kumiukiria, ni getha imurathime, ni kumugarura o mundu o mundu mutigane na mahitia manyu.

Ni undu ucio-ri, mbeu ya Iburahimu nu? Ni Jesu. Nacio irathimo iria e kurathima athuri na atumia a thi yothe ni iriku? Ni irathimo cia urekeri wa mehia na uhonokio. Rekei tuthome Wagalatia 3:16.

Riu-ri, maundu maria meraniirwo nimeriiruo Iburahimu o na ruciaro ruake. Ndoigire njiaro, ta ari uhoro wa andu aingi, no kuuga oigire ta ari uhoro wa mundu umwe, uu: ruciaro ruaku, nake niwe Kristo.

Ni undu ucio -ri

Mbeu, ya Iburahimu ni mundu umwe, nake niwe Jesu. No riri mundu ucio umwe-ri angiatuikire atia andu aingi ta njata cia matui-ini? Nituthome Wagalatia 3: 27-29:

Tondu-ri, andu anyu o aria othe maabatithirio thiinie wa Kristo ni kwihumba mehumbite Kristo. Gutingicoka guthuranio Muyahudi kana Muyunani, aria me ngombo kana aria matari ngombo, andu arume kana andu-a -nja: ni undu-ri, inyui inyuothe mutuikite o umwe ki thiini wa Kristo Jesu. Na mungikorwo muri a Kristo, mukiri o a ruciaro rua Iburahimu, na muri agai a kugaya maundu maria meraniruo Ni undu ucio-ri no aria mabatithitio thiini wa Kristo me igai cieraniro-ini ici - cieraniro cia muoyo wa tene na tene guku thi. Nikio no nginya tubatithio niguo tuhonokio. Paulo oigire ati kiirigiriro giki"gituire kiirigagiriruo ni Aisiraeli" (Atumwo 28:20). Nikio kiaari kiirigiriro giake. Kubatithio ni kii riu? Ti kuminjaminjirio mai. Kirikaniro kiria Kieru kiandikitwo na kingiriki na kiugo kiria gitauritwo " Ubatithio" kiugite kurinda mai-ini. Kiahuthagirwo gutariria meli iria irorira mai-ini kana gitambaya kiria kiagaruragwo rangi na undu wa kurindwo rangi-ini ungi. Thoma Mathayo 3;13-16:

Hindi io Jesu nioimire Galili, agithii Jorodani kuri Johana, akabatithio niwe. Nake Johana niendaga kumugiria, akimuuria, nii-ri ninjagiriiruo ni kubatithio niwe, nawe uguuka kuri nii, atia/ Nake Jesu akimucokeria akimwira atiri, njitikiria riu, tondu uguo niguo twagiriiruo ni kuhingia maundu mothe maria merekaniriirie na uthingu. Hindi io akimwitikiria. Nake Jesu arikia kubatithio akiumira o rimwe mai-ini na atiri iguru rikihinguka, akiona roho wa Ngai angiikuruka ta ndutura, akiumba iguru riake.

Jesu " arindiruo" mai-ini na "akiumira o rimwe" mai-ini macio. Abatithirio e mundu mugima, ti e kana, na undu wa kurindwo mai-ini ti kuminjaminjirio. Undu uyu wekirwo rui-ini. Akorwo ni abatithirio, ithui na ithui no muhaka tubatithio. Kurindwo guku na kumira o rimwe mai-ini kuonanagia gukua na kuriuka kwa Jesu na ati nitutuite itua ria gutua gukua na kuriuka kwa Jesu gwitu nikio ubatithio no nginya ukorwo wi wa kurindwo mai-ini no ti kuminjaminjamirio . Thoma Waroma 6:3-5.

Kai mutoi ati ithuothe aria twabatithirio tutonyio thi-ini wa Kristo Jesu twabatithirio tutonyio thi-ini wa gukua gwake? Tondu ucio-ri, twabatithio ni guthikwo twathikiruo hamwe nake gikuu-ini kiu: ni getha ati, o ta uria Kristo aariukirio agikiuma kuri aria akuu ni hinya wa riri wa ithui, ithui na ithui tutuure na mituurire ya muoyo mweru. Amu twagikorwo ni guciarithanio tuciarithanitio nake na kigerekanio kiu gia gukua gwake-ri, no taguo tugutuura tuciarithanitio nake na kigerekanio gia kuriuka gwake o nakuo

Nikio tugukuria ubatithio - Reke kumwitikira Jesu Kristo gutuike muoroto waku wa muturire. Na undu wa kubatithio tutonyio thiini wa Jesu tutuikaga umwe nake na tondu ucio-ri ciraniro igatuika citu. Riria agagicoka nitukariukio, tutuerwo na akorwo tuturite turi ehokeku kuringana na kiugo kia Ngai ni tukaheo muoyo wa tene na tene uria e naguo riu. Niguo tugagitura tene na ten uthamaki-ini wa Ngai guku thi. Ungikorwo ni witikitie undu uyu-ri, ukiri na gitumi gia gutura mutuririini waku. Mathina maria tungikorwo namo niturimenyaga ati no ma kahinda na riria Kristo agacoka ni agatuhee muturire mweru wa tene na tene. Tondu wa uguo-ri, thiini wa Ibuku ria Ngai na thiini wa Kristo kwi na kiirigiriro kia-ma. Kirigiriro kiria ki mbere itu ni kinene uu ati mathina maria twi namo ihinda riri matingioneka me manene.

Kungihoteka atia ati mundu uyu ti Jesu ahota gutuhonokia? Niwe waturugamiriire na nikio twagiriirwo tubatithio thiini wa gikuo giake u na kuriuka gwaka; tondu a-tarie ta ithui. Thoma Ahibirania 2:14-18:

Hakiri uguo-ri, kuona ati ciana icio niigwataniire mwiri na thakame-ri, we nake no taguo egwatiire muthemba o ocio, ni getha ati, mwene hinya wa gikuu, aanange uria mucukani; acoke ahonokie andu ukombo-ini matuku mao mothe ni undu wa gwitigira gikuu. Tondu ti-itheru ti muthemba uria wa araika aagwatire, no ni uria wa ruciaro rua Iburahimu. Ni undu ucio niaagiriiruo ni kuhaananio na ariu a ithe maundu-ini mothe ni getha atuike muthinjiri Ngai munene wi muigwa-tha na wa kwihokeka maundu-ini maria ma Ngai, niguo arute horohio ni undu wa mehia ma kirindi. Amu-ri, kuona ati we mwene niathinikire akigeragio, niahotaga guteithia andu aria mageragio.

Rora maandiko-ini maya wone ati mucukani ti nyamu kana ndamathia. Ahuthiritwo haha kuhananio na mehia. "Ni gutuika mucara wa wihia ni gikuu" (Aroma 6:23)\_no haha turathoma ati mucukani "e na hinya wa gikuu". Twagiriiruo ni kugiginyana na miubire itu ene no ti na kiumbe gitonekaga ki-ja itu. Muhari wa 14 urauga undu uyu - we munene, egwatiire muthemba o ta witu. O na kuhaana o ro uguo ikundi nyingi cia Akristiano irutanaga ati kwi Ngai ithatu thiini wa urumwe na imwe ya cio yari Jesu. No uu tiguo Ibuku ria Ngai riugite. Na thiini wa Ahibirinia ni wega tugie na utauku mwega wa Jesu. Ari wa muthemba o ta witu. Mwandiki ekirite hinya undu uyu maita 41.Ni ageragio ta ithui. Ithui tugeragio atia? Tugeragio ni muthemba witu wa u mundu. Thoma Jakubu 1:13-15:

Mundu o wothe aagerio, niatige kuga, ndgerio ni Ngai: amu Ngai ndangihota kugerio ni mauuru, nake we mwene ndageragia mundu o na uriku. No riri, o mundu ni kugerio ageragio hindi iria ekuguciririo ni meririria make moru, akahenererio nimo. Namo meririria macio maagia ihu-ri maciaraga wihia: naguo wihia wakura-ri, ugaciara gikuu.

Uu ni kuga ati Jesu ari na muthemba witu wa umundu. Maandiko maya moigite ati Ngai ndageragio no Jesu niageririo ta uria ibuku ria Ahibirania riugite. Tondu wa uguo Jesu ndari Ngai mwene. Ari mundu, Muru wa Ngai na undu wa guciarwo ni Mariamu ningi wa ruciaro rua Daudi na Iburahimu na undu wa Mariamu. Ningi Ngai ndagiciarwo; no Jesu ni acirirwo. Ngai ndangikua no Jesu niakuire. Tutingiona Ngai na maitho ma nduirie o na andu ni mamwonire Jesu oa makimuhutia. Jesu ndaturaga mbele ya guciarwo gwake. Ari muru wa Ngai na undu wa Mariamu. Thoma Luka 1:31-35.

Na atiriri, niukagia ihu, uciare kahii, nako niugagatua Jesu. Nake niagatuika munene, ningi niagetagwo muru wa uria-wi iguru muno; nake Mwathani Ngai niakamuhe giti-gia-uthamaki kiria gia ithe, Daudi; nake niagathamakagira nyumba ya Jakubu mindi na mindi, naguo uthamaki wake ndugathira o na ri. Nake Mariamu akiuria muraika atiri, kai uhoro ucio ugatuika atia, ni undu ndiui mundu murume? Nake muraika akimucokeria akimwira atiri, roho mutheru niagoka kuri wee, naguo hinya wa uria-wi-iguru-muno niagakuringithia kiingunyi: na ni undu wa uhoro ucio, karia gagaciaruo nigagatuwo gatheru, o muru wa Ngai.

Nguguthaitha uthome maundu maya utitirithiirie na ndukehe kihuruko o nginya ukorwo o menyete uhoro wa ma ni ki. Ni ngwihoka ni ukwiruta mutaratara wa mathomo maitu ma Ibuku ria Ngai ma tuhu na utanye kubatithio muthenya umwe na undu wa kurindwo mai-ini. Na-weka-uguo ni ukugia na kirigiriro kia muoyo wa tene na tene. Tutingihota kuona meciria-ini muoyo wa tene na tene. No nguga tuone ngerekano ino ya muthitari muraihu muraihu uu utari muthia na ithui muturirii-ini uyu twiyone twi o milimita nini tu kiambiriria-ini kiaguo. Uguo ni-taguo muoyo wa tene na tene uhana. Undu uyu ni guo kirigiriro gitu twabatithio thiini wake. Ngukuhoya woe undu uyu na uritu munene, na ndukautue ta dini tu kana undu tu wa nduire.

“What is the Gospel?” in Kikuyu

Duncan Heaster

dh@heaster.org

Carelinks, PO Box 152, Menai NSW 2234 AUSTRALIA [www.carelinks.net](http://www.carelinks.net)